“บล.พาย” เปิดช่องขายหุ้นกู้ TPIPP จองซื้อ 8-10 ส.ค.นี้
“บล.พาย” เปิดดีลขายหุ้นกู้ TPIPP มูลค่าไม่เกิน 6 พันล้านบาท อายุ 5 ปี ชูดอกเบี้ยสูงสุด 4.10% ต่อปี พร้อมจองซื้อ 8-10 ส.ค.65 รวมถึง “ทริสเรทติ้ง” จัดอันดับเชื่อถือระดับ “BBB+” ยังมีแนวโน้มอันดับเครดิตในระดับคงที่ (Stable)
“บล.พาย” เปิดดีลขายหุ้นกู้ TPIPP มูลค่าไม่เกิน 6 พันล้านบาท อายุ 5 ปี ชูดอกเบี้ยสูงสุด 4.10% ต่อปี พร้อมจองซื้อ 8-10 ส.ค.65 รวมถึง “ทริสเรทติ้ง” จัดอันดับเชื่อถือระดับ “BBB+” ยังมีแนวโน้มอันดับเครดิตในระดับคงที่ (Stable)
3 ส.ค. 2565

บริษัทหลักทรัพย์ พาย จำกัด (มหาชน) หรือ Pi เปิดดีลขายหุ้นกู้ รับหน้าที่เป็นผู้จัดจำหน่ายหุ้นกู้ระยะยาวของ บริษัท ทีพีไอ โพลีน เพาเวอร์ จำกัด (มหาชน) หรือ TPIPP ครั้งที่ 1/2565 ซึ่งมีกำหนดไถ่ถอนครบ 5 ปี หรือในเดือนสิงหาคมปี 2570 อัตราดอกเบี้ยคงที่สูงถึง 4.10% ต่อปี รวมไปถึงมีระยะเวลาจ่ายดอกเบี้ยทุก 3 เดือนตลอดอายุหุ้นกู้ จำนวนเสนอขายรวมหุ้นกู้สำรองไม่เกิน 6,000,000 หน่วย คิดเป็นมูลค่ารวมทั้งสิ้นไม่เกิน 6 พันล้านบาท โดยมี ธนาคาร ซีไอเอ็มไทย จำกัด (มหาชน) หรือ CIMBT เป็นนายทะเบียนหุ้นกู้ และ ธนาคาร กรุงศรีอยุธยา จำกัด (มหาชน) หรือ BAY เป็นผู้แทนผู้ถือหุ้นกู้
สำหรับการเสนอขายตราสารหนี้ของ บล.พาย ในครั้งนี้เป็นการเสนอขายในกรณีทั่วไปต่อนักลงทุนทั้งที่เป็นบุคคลธรรมดาและสถาบัน โดยหุ้นกู้ดังกล่าวเป็นหุ้นกู้ชนิดระบุชื่อผู้ถือ ประเภทไม่ด้อยสิทธิ ไม่มีประกัน มีผู้แทนผู้ถือหุ้นกู้ และมีกำหนดอัตราการจองซื้อขั้นต่ำอยู่ที่ 100,000 บาท ทวีคูณ 100,000 บาท
ทั้งนี้ บล.พาย ยังเปิดเผยอีกด้วยว่าหุ้นกู้ระยะยาวของ ‘TPIPP’ นี้เองมีอันดับความน่าเชื่อถืออยู่ในอันดับ ‘BBB+’ และมีแนวโน้มอันดับเครดิตในระดับคงที่ (Stable) ตามการประเมินของ  ‘TRIS Rating’ สถาบันจัดอันดับเครดิตความน่าเชื่อถือของไทย เมื่อวันที่ 8 กรกฎาคม 2565 ที่ผ่านมา มีความเสี่ยงอยู่ในระดับ 5 โดยหุ้นกู้ระยะยาว ‘TPIPP’ จะเปิดให้จองซื้อระหว่างวันที่ 8 – 10 สิงหาคม 2565 นี้ สอบถามข้อมูลเพิ่มเติมได้ที่ผู้แนะนำการลงทุนของท่าน หรือโทร. 02-205-7084, 02-205-708
 